**UVJETI ZA SUDJELOVANJE NA TAKMIČENJU STUDENATA**

**PRAVNIH FAKULTETA IZ POZNAVANJA PRAVNE TERMINOLOGIJE NA ENGLESKOM JEZIKU I PRAVA EUROPSKE UNIJE**

* Pravo sudjelovanja imaju svi studenti koji studiraju na nekom od pravnih fakulteta u Bosni i Hercegovini.
* Samo će blagovremeno pristigle prijave biti registrirane.
* Prijavom na online takmičenje sudionici daju svoju suglasnost da Direkcija za europske integracije obrađuje njihove osobne podatke, fotografiju i izjavu u svrhu realizacije online takmičenja studenata pravnih fakulteta iz poznavanja pravne terminologije na engleskom jeziku i prava Europske unije i koristi u svrhu promocije.
* Svi sudionici ovog Javnog poziva, uposlenici Direkcije za europske integracije uključeni u njegovu realizaciju, kao i svi drugi koji su poslovno vezani za realizaciju Javnog poziva, obvezni su čuvati tajnost svih podataka i informacija vezanih za ovaj Javni poziv, bez potpisivanja posebne izjave o tomu.
* Uposlenici Direkcije za europske integracije i članovi njihovih užih obitelji nemaju pravo sudjelovanja.
* Online takmičenje će biti održano 19. 9. 2022. u 12:00 sati, a rezultati će biti objavljeni 21. 9. 2022. na web stranici i društvenim mrežama Direkcije.
* Odmah po objavi rezultata, a najkasnije do 23. 9. 2022. u 17:00 sati, dobitnici nagrada dužni su Direkciji za europske integracije na adresu prevodi@dei.gov.ba dostaviti: elektroničku presliku prve dvije stranice indeksa kao dokaz da su studenti jednog od pravnih fakulteta u Bosni i Hercegovini.

* Nagrade će pobjednicima biti uručene u prostorijama Direkcije za europske integracije ili dostavljene brzom poštom.

Sve dodatne informacije sudionici u Javnom pozivu mogu dobiti putem e-maila: prevodi@dei.gov.ba.

**INSTRUKCIJE ZA SUDJELOVANJE NA TAKMIČENJU STUDENATA**

 **PRAVNIH FAKULTETA IZ POZNAVANJA PRAVNE TERMINOLOGIJE NA ENGLESKOM JEZIKU I PRAVA EUROPSKE UNIJE**

**Molimo vas da pažljivo pročitate i slijedite instrukcije za sudjelovanje na takmičenju!**

* Sat vremena prije početka takmičenja u ponedjeljak, 19. 9. 2022., svi registrirani sudionici dobiti će na e-mail adresu naznačenu u prijavnom obrascu link putem kojeg će pristupiti online aplikaciji za takmičenje.
* Takmičenje će biti održano u ponedjeljak, 19. 9. 2022., putem online aplikacije, koja će biti otvorena jedan sat (60 minuta) za unos odgovora. Testiranje će početi točno u **12:00** i trajati do **13:00 sati, a link neće biti dostupan prije i poslije navedenog termina.**
* Na uređaju morate imati instaliran Google Chrome ili Mozila Firefox browser koji podržavaju navedenu online aplikaciju.
* Na prvoj stranici online aplikacije obvezno upišite svoju e-mail adresu.
* Ne morate odgovoriti na sva pitanja da biste završili takmičenje. Neodgovorena pitanja ne nose negativne bodove.
* Test završavate klikom na polje SUBMIT/PODNESI.

**SRETNO!**

**KRITERIJI ZA OCJENJIVANJE TESTOVA NA TAKMIČENJU STUDENATA**

 **PRAVNIH FAKULTETA IZ POZNAVANJA PRAVNE TERMINOLOGIJE NA ENGLESKOM JEZIKU I PRAVA EUROPSKE UNIJE**

Testovi se ocjenjuju prema sljedećim kriterijima:

* Maksimalan broj bodova koji možete osvojiti na testu je **55**. Sudionici se rangiraju prema broju osvojenih bodova. Ukoliko dva sudionika osvoje isti broj bodova, prednost ima onaj koji je ranije završio test.
* Test se sastoji od 15 pitanja podijeljenih u 2 cjeline:

**Cjelina I – Pravna terminologija** **na engleskom jeziku** se sastoji od 10 pitanja

**Cjelina II – Pravo EU** se sastoji od 5 pitanja.

* Pitanja su koncipirana na način da sadrže nekoliko ponuđenih odgovora od kojih je samo jedan točan.
* Svaki točan odgovor na pitanja iz **cjeline I – Pravna terminologija** **na engleskom jeziku** nosi 3 boda, što znači da je moguće osvojiti maksimalno 30 bodova za pitanja iz cjeline I – Pravna terminologija na engleskom jeziku.
* Svaki točan odgovor na pitanja iz **cjeline II – Pravo EU** nosi 5 bodova, što znači da je moguće osvojiti maksimalno 25 bodova za pitanja iz cjeline II – Pravo EU .

